钦定古今图书集成/明伦汇编/交谊典/第021卷 > 《吊萧孟恩文》晋·束晳
## 钦定古今图书集成/明伦汇编/交谊典/第021卷 > 《吊萧孟恩文》晋·束晳

东海萧惠孟恩者，父昔为御史，与晳先君同僚。孟恩
及晳，日夕同游，分义蚤著。孟恩夫妇皆亡，门无血嗣，
时有伯母从兄之忧，未得自往，致文一篇，以吊其魂，
并修薄奠。其文曰：“旧友人阳平束晳，谨请同业生李
察，奉脯修一束，麦糒一器，以致祠于处士萧生之墓。”
曰：“呜呼哀哉！精爽遐登，形骸幽匿，有邪亡邪，莫之能
测。敬荐薄馈，魂兮来食。”《孟恩》“孟恩”，岂犹我识。

《左传》襄公二十六年：“初，楚伍参与蔡太师子朝友，其
子伍举与声子相善也。伍举娶于王子牟，王子牟为
申公而亡。楚人曰：‘伍举实送之。伍举奔郑，将遂奔晋。
声子将如晋，遇之于郑郊，班荆相与食，而言复故’。”
《后汉书。孔僖传》：“僖曾祖父子建，少游长安，与崔篆友
善。及篆仕王莽，尝劝子建仕，对曰：‘吾有布衣之心，子
有衮冕之志，各从所好，不亦善乎！道既乖矣，请从此
辞’。”遂归，终于家。僖与崔篆、孙骃复相友善。

《孔融传》：“融字文举，孔子二十世孙也。融年十岁，随父
诣京师，时河南尹李膺以简重自居，不妄接士宾客，
敕外自非当世名人及与通家，皆不得白。融欲观其
人，故造膺门，语门者曰：‘我是李君通家子弟’。门者言
之，膺请融问曰：‘高明祖父尝与仆有恩旧乎’？融曰：‘然。
先君孔子与君先人李老君同德比义而相师友，则
融与君累世通家’。”众坐莫不叹息。

《汉中士女志》：文姬，南郑赵伯英妻，太尉李固女也。父
为梁冀所免，兄宪公、季公罢官归，文姬叹曰：“李氏灭
矣！”乃与二兄议，匿弟燮父门生王成，亡命徐州，涕泣
送之，谓成曰：“托君以六尺之孤，若李氏得嗣，君之名
义参于程、杵矣。”久之遇赦，燮得还。

《世说新语》：王子敬数岁时，尝看诸门生摴蒱，见有胜
负，因曰：“南风不竞。”门生辈轻其小儿，迺曰：“此郎亦管
中窥豹。”时见一斑。子敬瞋目曰：“远惭荀奉倩，近愧刘
真长。”遂拂衣而去。

《世说补》：严武以世旧，待杜甫甚善。杜性褊躁傲诞，尝
醉登武床，瞪视曰：“严挺之乃有此儿！”

《顺宗实录》：令狐峘为礼部侍郎，杨炎为相。有杜封者，
故相鸿渐之子，求补弘文生。炎尝出杜氏门下，托峘
以封。峘谓使者曰：“相公欲封成名，乞署封名下一字。”
峘因得以记焉。炎不意峘卖之，署名属峘。峘明日疏
言：“宰相炎迫臣以威，臣从之则负陛下，不从即炎当
害臣。”德宗以问炎，炎具道所以。德宗怒曰：“此奸人不
可耐。”欲杖而流之。炎救解，乃黜为衡州别驾。

《宋史王祐传》：“初，祐知贡举，多拔擢寒俊，毕士安、柴成
务皆其所取也。后与其子旦同入两制，居中书《张去华传》：“景德元年，以工部侍郎致仕。去华美姿貌，
善谈论，有蕴藉，颇尚气节。在营道，得父同门生何氏
二子，教其学问。受代携之京师，慰荐馆谷，并登仕籍。”
《邵伯温传》：“伯温，康节处士雍之子也。司马光子康卒，
康子”植幼，宣仁后悯之。吕大防谓康：“素以伯温可托，
请以伯温为西京教授以教植。”伯温既至官，则诲植
曰：“温公之孙，大谏之子，贤愚在天下，可畏也。”植闻之，
力学不懈，卒有立。

《范纯仁传》：“纯仁以父任太常寺太祝，中皇祐元年进
士第。仲淹门下多贤士，如胡瑗、孙复、石介、李觏之徒，
纯仁皆与从游，昼夜肄业，至夜分不寝，置灯帐中，帐
顶如墨色。仲淹没，始出仕。”

《程元凤传》：元凤之在政府也，一契家子求贰令，元凤
谢之曰：“除授须由资。”其人累请不许，乃以先世为言，
元凤曰：“先公畴昔相荐者，以某粗知恬退故也。今子
所求躐次，岂先大夫意哉？矧以国家官爵报私恩，某
所不敢。”

《明外史何乔新传》：“乔新父文渊，以议易储，或传朝命
逮捕，遂自经死。时乔新已登景泰五年进士，官南京
礼部主事，奔丧归里。里人故侍郎揭稽尝受业文渊，
而与乔新兄弟不协，奏文渊死实，诸子迫之，又逼嫁
父所爱妾。乔新亦讦稽为巡抚时尝荐黄𤣾，且代草
《易储疏》，皆被征。比对，部父妾断指为诸郎讼冤，狱得”
少解。帝亦以事经赦，释不问。

《大清会典》。

刑部

“歃血结盟” ，谋为不轨者，罪在必死，所以戢奸宄也。若止异姓结盟，仍从杖责，并列于后。

国初定：“凡异姓人结拜兄弟者，鞭一百。”

顺治十八年令、“凡歃血盟誓、焚表结拜弟兄者、著即正法。”

康熙七年覆准：歃血盟誓，焚表结拜弟兄应正法者，改为秋后处决。其止结拜弟兄，无歃血焚表等事者，仍照例鞭一百。

康熙十年题准：“歃血结拜弟兄者，不分人之多寡，照谋叛未行律” ，为首者拟绞监候，秋后处决。为从者杖一百，流三千里。其止结拜弟兄，无歃血焚表等事者，为首杖一百，徒三年；为从杖一百。

康熙十二年题准：凡异姓人结拜弟兄，未曾歃血焚表者，为首杖一百，为从杖八十。

《颜氏家训》。